ddrg/super_eurlex huggingface dataset:
Oficiālais Vēstnesis L 127 , 29/04/1998 Lpp. 0010 - 0010



Padomes lēmums (1998. gada 7. aprīlis), par pamatnolīguma noslēgšanu par sadarbību starp Eiropas Ekonomikas kopienu un Kartahenas Līgumu un tās dalībvalstīm, proti, Bolīvijas Republiku, Kolumbijas Republiku, Ekvadoras Republiku, Peru Republiku un Venecuēlas Republiku (98/278/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. un 130.y pantu, saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Kopienai savu mērķu sasniegšanai ārējo ekonomisko attiecību jomā būtu jāapstiprina pamatnolīgums par sadarbību starp Eiropas Ekonomikas kopienu un Kartahenas Līgumu un tās dalībvalstīm, proti, Bolīvijas Republiku, Kolumbijas Republiku, Ekvadoras Republiku, Peru Republiku un Venecuēlas Republiku, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts pamatnolīgums par sadarbību starp Eiropas Ekonomikas kopienu un Kartahenas Līgumu un tās dalībvalstīm, proti, Bolīvijas Republiku, Kolumbijas Republiku, Ekvadoras Republiku, Peru Republiku un Venecuēlas Republiku. Nolīguma teksts ir pievienots šim lēmumam. 2. pants Padomes priekšsēdētājs sniedz nolīguma 37. pantā paredzēto paziņojumu. 3. pants Komisija ar dalībvalstu pārstāvju palīdzību pārstāv Kopienu Apvienotajā komitejā, kas izveidota ar nolīguma 32. pantu. 4. pants Šis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Luksemburgā, 1998. gada 7. aprīlī Padomes vārdā — priekšsēdētājs D. Blunkett [1] OV C 25, 28.1.1993., 31. lpp. [2] OV C 234, 30.8.1993., unOV C 80, 16.3.1998. --------------------------------------------------
Oficiālais Vēstnesis L 033 , 07/02/1998 Lpp. 0021 - 0021



Padomes Lēmums (1997. gada 16. decembris), kas attiecas uz protokola noslēgšanu par Monako Firstistes pievienošanos Alpu aizsardzības konvencijai (98/118/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 130.s panta 1. punktu saistībā ar 228. panta 2. punktu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Eiropas Kopiena ir Alpu Aizsardzības konvencijas (Alpu Konvencija) [3] līgumslēdzēja puse; tā kā Alpu aizsardzība ir ļoti svarīga visām dalībvalstīm, jo Alpu reģiona vides, ekonomiskās un sociālās problēmas ir starptautiski svarīgas; tā kā Kopiena piedalījās sarunās, kas attiecās uz Protokolu par Monako Firstistes pievienošanos Alpu Aizsardzības konvencijai un parakstīja šo protokolu 1994. gada 20. decembrī; tā kā piekrišana uzņemties saistības, kas izriet no Alpu Konvencijas, nozīmē arī piekrišanu uzņemties saistības, kuras izriet no Protokola, kas paplašina Konvencijas darbības ģeogrāfisko apgabalu; tā kā Alpu Konvencijas attiecināšana uz Monako Firstisti uzlabo Alpu aizsardzību visā iespējamajā Alpu reģionā; tā kā tādēļ Kopienai jāapstiprina Protokols, IR PIEŅĒMUSI ŠO LĒMUMU. 1. pants Ar šo Eiropas Kopiena apstiprina Protokolu par Monako Firstistes pievienošanos Alpu Aizsardzības konvencijai. Protokola teksts ir pievienots šim lēmumam. 2. pants Ar šo Padomes priekšsēdētājs ir pilnvarots izraudzīt personu(-as), kas ir tiesīga(-as) Kopienas vārdā deponēt apstiprinājuma instrumentu Austrijas Republikai saskaņā ar Konvencijas 11. panta 2. punktu. Briselē, 1997. gada 16. decembrī Padomes vārdā — priekšsēdētājs J. Lahure [1] OV C 347, 18.11.1997., 7. lpp. [2] OV C 339, 10.11.1997. [3] OV L 61, 12.3.1996., 31. lpp. --------------------------------------------------
Oficiālais Vēstnesis L 018 , 23/01/1998 Lpp. 0027 - 0029



Komisijas Lēmums (1998. gada 9. janvāris), ar ko groza Lēmumu 80/804/EEK par veselības nosacījumiem prasībām un veterināro sertifikāciju attiecībā uz svaigas gaļas ievešanu no Kanādas (Dokuments attiecas uz EEZ) (98/91/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, kas saistītas ar liellopu, cūku un svaigas gaļas ievešanu no trešām valstīm [1], kurā jaunākie grozījumi izdarīti ar Direktīvu 96/91/EK [2], un jo īpaši tās 14. panta 1. punktu, tā kā Komisijas Lēmumā 80/804/EEK [3], kurā jaunākie grozījumi izdarīti ar Lēmumu 96/727/EK [4], ir paredzēti veselības nosacījumi un veterinārā sertifikācija attiecībā uz svaigas gaļas ievešanu no Kanādas; tā kā bez slimības izplatības riska var pieļaut mājas cūku, aitu un kazu sugu svaigas gaļas ievešanu, ja šādu dzīvnieku izcelsme ir Kanādā vai Amerikas Savienotajās Valstīs un ja tie noteiktu laiku ir atradušies kādā no šīm valstīm; tā kā gan Kanāda, gan Amerikas Savienotās Valstis ir apņēmušās vēlākais 24 stundu laikā Komisijai un dalībvalstīm sniegt apstiprinājumu par saslimšanu ar nopietnu epizootisku slimību; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo Lēmuma 80/804/EEK pielikumu aizstāj ar šā lēmuma pielikumu. 2. pants Šo lēmumu piemēro no 15. dienas pēc tā izziņošanas dalībvalstīm. 3. pants Šis lēmums ir adresēts dalībvalstīm. Briselē, 1998. gada 9. janvārī Komisijas vārdā — Komisijas loceklis Franz Fischler [1] OV L 302, 31.12.1972., 28. lpp. [2] OV L 13, 16.1.1997., 26. lpp. [3] OV L 236, 9.9.1980., 25. lpp. [4] OV L 329, 19.12.1996., 51. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------
Oficiālais Vēstnesis L 164 , 21/06/1997 Lpp. 0042 - 0043



Komisijas Lēmums (1997. gada 6. jūnijs) ar ko nosaka minimālos datus, kas ir vajadzīgi Kopienā ievesto dzīvnieku un produktu datu bāzēm (Teksts attiecas uz EEZ) (97/394/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Lēmumu 92/438/EEK par veterināro importa procedūru kompjuterizāciju (Stratēģiskais projekts), kas groza Direktīvas 90/675/EEK, 91/496/EEK, 91/628/EEK un Lēmumu 90/4242/EEK un atceļ Lēmumu 88/192/EEK [1], kurā jaunākie grozījumi izdarīti ar Austrijas, Somijas un Zviedrijas Iestāšanās aktu, un jo īpaši tā 12. pantu, tā kā Lēmuma 92/438/EEK III pielikuma 1. punkta nolūkiem vispirms ir jāiegūst obligātais standarta datu minimums, kas ir vajadzīgs dalībvalstu ieviestajām datu bāzēm attiecībā uz to teritorijā ievestajiem dzīvniekiem un produktiem; tā kā katra dalībvalsts var reģistrēt jebkādus tādus papilddatus par tās teritorijā ievestajiem dzīvniekiem un produktiem, ko tā uzskata par piemērotiem; tā kā pārējās tehniskās prasības tiks izklāstītas vēlāk, ievērojot pašreizējo Stratēģiskā projekta izpēti; tā kā šajā lēmumā paredzētie pasākumi saskan ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Datu minimums, kas dalībvalstīm ir jāievada datubāzēs par to teritorijā ievestajiem dzīvniekiem un produktiem, ir uzskaitīts šā lēmuma pielikumā. 2. pants Šis lēmums ir adresēts dalībvalstīm. Briselē, 1997. gada 6. jūnijā Komisijas vārdā — Komisijas loceklis Franz Fischler [1] OV L 243, 25.8.1992., 27. lpp. -------------------------------------------------- PIELIKUMS MINIMĀLIE DATI PAR DZĪVNIEKIEM UN PRODUKTIEM 1. Robežkontroles punkta dokuments Kontroles punkta nosaukums un Animo kods 2. Sūtījuma dokuments a) Preču veids un Animo kods b) Numurs/daudzums/vienības c) B pielikuma numurs d) Izcelsmes valsts (ISO kods), kas nav dalībvalsts e) Izcelsmes uzņēmuma nosaukums un apstiprinājuma numurs f) Galamērķa dalībvalsts/galamērķa valsts (ISO kods) 3. Veiktās pārbaudes a) Dokumentu pārbaude (jā/nē/neatbilst) b) Identitātes pārbaude (jā/nē/neatbilst) c) Fiziskā pārbaude (jā/nē/neatbilst) d) Laboratoriskā izmeklēšana (jā/nē/neatbilst) 4. Slēdziens a) Pieņemts (datums) b) Nosūtīts atpakaļ (datums) c) Iznīcināts (datums) d) Pārstrādāts (datums) --------------------------------------------------
Oficiālais Vēstnesis L 293 , 27/10/1997 Lpp. 0003 - 0004



Padomes Lēmums (1997. gada 20. oktobris) par Kopējās nostājas 97/356/KĀDP īstenošanu, ko nosaka Padome, pamatojoties uz Līguma par Eiropas Savienību J2. pantu par konfliktu novēršanu un risināšanu Āfrikā (97/690/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību, jo īpaši tā J2. un J11. pantu, tā kā 1997. gada 2. jūnija Kopējās nostājas 97/356/KĀDP 7. pants [1] nosaka to, ka Eiropas Savienība ir gatava atbalstīt darbību izvēršanu konfliktu novēršanai un risināšanai Āfrikā, pamatojoties uz konkrētiem projektu priekšlikumiem, īpaši sadarbojoties ar Āfrikas vienotības organizāciju (ĀVO) un Āfrikas apakšreģionālajām organizācijām; tā kā, ņemot vērā 1997. gada 2. jūnijā Padomes pieņemtos secinājumus par konfliktu novēršanu un risināšanu Āfrikā, kā arī lai veicinātu Āfrikas centienus, Eiropas Savienībai jāatbalsta konfliktu novēršanas, vadīšanas un risināšanas mehānisms Āfrikā (šeit turpmāk — "Mehānisms"), ko 1993. gada jūnijā izveidoja ĀVO tās 29. sapulcē Kairā; tā kā ir nepieciešams uzlabot sakaru iespējas ĀVO mītnē, tās nacionālajās un reģionālajās iestādēs un ĀVO klātienes misijās, lai ĀVO Mehānisms darbotos; tā kā ĀVO iesniedza atsevišķu projektu kā daļu no priekšlikumu konsolidētā projekta, lai stiprinātu ĀVO Mehānismu šajā reģionā; tā kā šis ir pagaidu pasākums un tā izvērtēšana Eiropas Savienībai ļaus paplašināt sadarbību ar ĀVO un atbalstīt citus ĀVO iesniegtos projektus, ko Eiropas Savienības izvērtēs katru atsevišķi, IR PIEŅĒMUSI ŠO LĒMUMU. 1. pants 1. Eiropas Savienība atbalsta 1993. gada jūnijā ĀVO izveidoto konfliktu novēršanas, vadīšanas un risināšanas mehānismu Āfrikā, kā mērķis ir konflikta avotu iespējami agrīna noteikšana un ātra reaģēšana uz tiem. 2. Mehānisma darbības efektivitātes uzlabošanas veicināšanai, kā arī saistībā ar sakaru nozarē konstatētajiem trūkumiem Eiropas Savienības 1997. gada atbalsts tiks novirzīts atbilstīgi ĀVO prasībām, lai uzlabotu sakaru iespējas ĀVO mītnē, tās nacionālajās un reģionālajās iestādēs un klātienes misijās, tostarp uzlabotu apmācību šajā nozarē. 2. pants Īstenojot šo lēmumu, tiks ņemta vērā nepieciešamība nodrošināt konsekvenci starp Eiropas Savienības, dalībvalstu un citu dalībnieku sniegto palīdzību ĀVO preventīvās diplomātijas konferenču laikā Vašingtonā (1995. gadā), Briselē un Madridē (1996. gadā). 3. pants 1. Lai segtu aprīkojuma nodrošināšanas un ĀVO personāla apmācību izmaksas, no Eiropas Kopienu kopbudžeta 1997. finanšu gadam atvēlēti ECU 860000. 2. Izdevumi, ko sedz ar 1. punktā noteikto summu, tiks pārvaldīti saskaņā ar Eiropas Kopienas budžeta procedūrām un noteikumiem. 4. pants Sešus mēnešus pēc šī lēmuma publicēšanas Padome novērtē atbilstīgi šim lēmumam veikto darbību, balstoties uz Komisijas sniegto informāciju. 5. pants Šis lēmums stājas spēkā tā pieņemšanas dienā. Šo lēmumu publicē Oficiālajā Vēstnesī. Luksemburgā, 1997. gada 20. oktobrī Padomes vārdā — priekšsēdētājs F. Boden [1] OV L 153, 11.6.1997., 1. lpp. --------------------------------------------------
Oficiālais Vēstnesis L 262 , 24/09/1997 Lpp. 0006 - 0006



Komisijas Lēmums (1997. gada 26. jūnijs) par to, ka Eiropas Ogļu un tērauda kopienas un Eiropas Atomenerģijas kopienas vārdā tiek noslēgts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Gruziju, no otras puses (97/630/EOTK, Euratom) EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. panta 1. punktu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta 2. punktu, tā kā līdz Partnerības un sadarbības līguma, kas parakstīts Luksemburgā 1996. gada 22. aprīlī, spēkā stāšanās brīdim ir nepieciešams apstiprināt Pagaidu nolīgumu par tirdzniecību un ar tirdzniecību saistītiem jautājumiem, kas Tbilisi 1996. gada 5. oktobrī parakstīts starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Gruziju, no otras puses; tā kā minētā Pagaidu nolīguma noslēgšana ir nepieciešama, lai sasniegtu Kopienas mērķus, kas izklāstīti Eiropas Ogļu un tērauda kopienas dibināšanas līguma 2. un 3. pantā, un tā kā šajā līgumā netika paredzēti visi gadījumi, uz ko attiecas šis lēmums; pēc apspriešanās ar Padomdevēju komiteju un ar Padomes piekrišanu, kas sniegta 1997. gada 29. aprīlī, IR PIEŅĒMUSI ŠO LĒMUMU. 1. pants Ar šo Eiropas Ogļu un tērauda kopienas un Eiropas Atomenerģijas kopienas vārdā kopā ar Protokolu un deklarācijām tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Gruziju, no otras puses. Minētie dokumenti ir pievienoti šim lēmumam [1]. 2. pants Komisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz paziņojumu, kas paredzēts šī Pagaidu nolīguma 32. pantā. Briselē, 1997. gada 26. jūnijā Komisijas vārdā — priekšsēdētājs Jacques Santer [1] OV L 129, 21.5.1997., 23. lpp. --------------------------------------------------
Oficiālais Vēstnesis L 129 , 21/05/1997 Lpp. 0022 - 0022



Padomes Lēmums (1997. gada 29. aprīlis), kas attiecas uz Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Gruziju, no otras puses (97/301/EOTK, EK, EAEK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā līdz brīdim, kad stāsies spēkā Partnerības un sadarbības līgums starp Eiropas Kopienām un to dalībvalstīm, no vienas puses, un Gruziju, no otras puses, kas parakstīts Luksemburgā 1996. gada 22. aprīlī, nepieciešams Eiropas Kopienas vārdā apstiprināt Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Gruziju, no otras puses, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Gruziju, no otras puses, kopā ar tā pielikumiem, protokolu un deklarācijām, kas pievienotas Nobeiguma aktam. Pirmajā daļā minētie dokumenti ir pievienoti šim lēmumam. 2. pants Padomes priekšsēdētājs Eiropas Kopienas vārdā nāk klajā ar pagaidu nolīguma 32. pantā noteikto paziņojumu [2]. Luksemburgā, 1997. gada 29. aprīlī Padomes vārdā — priekšsēdētājs H. Van Mierlo [1] OV C 115, 14.4.1997. [2] Pagaidu nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 177 , 16/07/1996 Lpp. 0024 - 0025



Padomes lēmums (1996. gada 25. jūnijs) par Kopienas pievienošanos nolīgumam, kas veicina starptautisko saglabāšanas un vadības pasākumu ievērošanu uz tāljūrā esošiem zvejas kuģiem (96/428/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā starptautiskā sadarbība ir svarīga, lai nodrošinātu tāljūru bioloģisko resursu saglabāšanu, kā arī racionālu, atbildīgu un noturīgu to izmantošanu; tā kā Kopiena ir parakstījusi Apvienoto Nāciju Organizācijas Jūras tiesību konvenciju, kura paredz visas starptautiskās sabiedrības sadarbību tāljūras dzīvo resursu saglabāšanā un apsaimniekošanā; tā kā attiecībā uz jūras zveju, Kopiena ir pilnvarota pieņemt zivsaimniecības resursu saglabāšanas un vadības pasākumus, kā arī šajā jomā slēgt nolīgumus ar trešām valstīm un starptautiskām organizācijām, kā noteikts kompetences deklarācijā, kuru Kopiena iesniedza laikā, kad tā pievienojās ANO Pārtikas un lauksaimniecības organizācijai; tā kā jānovērš prakse, kuras laikā notiek kuģa karoga piešķiršana vai maiņa, lai apietu starptautiskos pasākumus dzīvo jūras resursus saglabāšanai un apsaimniekošanai; tā kā tādēļ katrai dalībvalstij jāpilda savas saistības, lai pienācīgiem un efektīviem līdzekļiem, kurus koordinē starptautiskā līmenī, nodrošinātu to, ka kuģi ar atļauju peldēt ar tās valsts karogu ievēro starptautiskos saglabāšanas un vadības pasākumus; tā kā tālab Kopiena piedalījās starptautiskās sarunās, kas beidzās ar to, ka ANO Pārtikas un lauksaimniecības organizācijas konferencē, tās 27. sesijā 1993. gada novembrī apstiprināja nolīgumu, lai veicinātu starptautisko saglabāšanas un vadības pasākumu ievērošanu uz tāljūrā esošiem zvejas kuģiem; tā kā minētais nolīgums veido noderīgu sistēmu starptautiskās sadarbības nostiprināšanai, lai nodrošinātu to, ka netiek apdraudēta saglabāšanas un vadības pasākumu efektivitāte; tā kā minētais nolīgums ir neatņemama sastāvdaļa no Starptautiskā rīcības kodeksa par atbildīgo zveju, kas iekļauts 1992. gada maija Cancún deklarācijā; tā kā Kopienas zvejnieki zvejo tāljūrās, un tādēļ Kopienas interesēs ir pieņemt minēto nolīgumu, IR PIEŅĒMUSI ŠO LĒMUMU. 1. pants Ar šo Eiropas Kopiena pieņem nolīgumu, lai veicinātu starptautisko saglabāšanas un vadības pasākumu ievērošanu uz tāljūrā esošiem zvejas kuģiem. Nolīguma teksts ir pievienots šim lēmumam. 2. pants Padomes priekšsēdētājs izraugās personu, kas ir pilnvarota iesniegt apstiprināšanas dokumentus ANO Pārtikas un lauksaimniecības organizācijas ģenerālsekretāram, saskaņā ar nolīguma X panta 2. punktu. Luksemburgā, 1996. gada 25. jūnijā Padomes vārdā — priekšsēdētājs M. Pinto [1] OV C 229, 18.8.1994., 10. lpp. [2] OV C 18, 23.1.1995., 438. lpp. --------------------------------------------------
Oficiālais Vēstnesis L 081 , 30/03/1996 Lpp. 0001 - 0002



Padomes Lēmums (1995. gada 22. decembris) par Eiropas Kopienas un dažu trešo valstu konkrētu nolīgumu par tekstilizstrādājumu tirdzniecību pagaidu piemērošanu (96/223/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punktu, ņemot vērā Komisijas priekšlikumu, tā kā Komisija Kopienas vārdā ir vedusi sarunas par divpusējiem nolīgumiem vēstuļu apmaiņas ceļā, lai grozītu pašreizējos divpusējos nolīgumus, vienošanās un protokolus par tekstilizstrādājumu tirdzniecību ar dažām trešām valstīm, kā paredzēts Akta par pievienošanās nosacījumiem 75., 100. un 127. pantā un Savienības dibināšanas līgumu pielāgojumiem, kas pievienoti 1994. gada Pievienošanās līgumam, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai; tā kā no 1995. gada 1. janvāra uz laiku jāpiemēro šie nolīgumi, līdz tiek izpildītas nolīgumu slēgšanai nepieciešamās procedūras, saskaņā ar partnervalstu savstarpējiem pagaidu piemērošanas noteikumiem, IR PIEŅĒMUSI ŠO LĒMUMU. 1. pants Vēstuļu apmaiņas ceļā noslēgtos divpusējos nolīgumus starp Eiropas Kopienu, no vienas puses, un attiecīgajām trešām valstīm, no otras puses, lai grozītu pašreizējos divpusējos nolīgumus, vienošanās un protokolus par tekstilizstrādājumu tirdzniecību ar dažām trešām valstīm, kas uzskaitītas šā lēmuma pielikumā, piemēro no 1995. gada 1. janvāra uz laiku, iekams tos slēdz oficiāli, saskaņā ar partnervalstu savstarpējiem pagaidu piemērošanas noteikumiem, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai. 2. pants Parafēto nolīgumu teksti ir pievienoti šim lēmumam. Briselē, 1995. gada 22. decembrī. Padomes vārdā — priekšsēdētājs L. Atienza Serna -------------------------------------------------- PIELIKUMS 1.1. VALSTU SARAKSTS ALBĀNIJA ARMĒNIJA AZERBAIDŽĀNA GRUZIJA KAZAHSTĀNA LATVIJA MOLDĀVIJA KRIEVIJAS FEDERĀCIJA SLOVĒNIJA TAIZEME UZBEKISTĀNA --------------------------------------------------
Official Journal L 071 , 20/03/1996 P. 0001 - 0001



PADOMES UN KOMISIJAS LĒMUMS (1995. gada 22. decembris) par Eiropas Kopienas slēgto Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu un Eiropas Ogļu un tērauda kopienu, no vienas puses, un Izraēlas Valsti, no otras puses (96/206/EOTK, EK) EIROPAS SAVIENĪBAS PADOME UN EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu un jo īpaši tā 95. pantu, ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Eiropas Parlamenta atzinumu[1], apspriedusies ar Padomdevēju komiteju un saņēmusi Padomes vienprātīgu piekrišanu, tā kā līdz dienai, kad stājas spēkā 1995. gada 20. novembrī Briselē parakstītais Eiropas un Vidusjūras reģiona valstu nolīgums, ar ko izveido Asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, ir nepieciešams apstiprināt Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu un Eiropas Ogļu un tērauda kopienu, no vienas puses, un Izraēlas Valsti, no otras puses, IR PIEŅĒMUŠI ŠO LĒMUMU. 1. pants Ar šo Eiropas Kopienas un Eiropas Ogļu un tērauda kopienas vārdā tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu un Eiropas Ogļu un tērauda kopienu, no vienas puses, un Izraēlas Valsti, no otras puses, kopā ar tā pielikumiem, protokoliem, saraksti un deklarācijām. Pirmajā daļā minēto tiesību aktu teksti ir pievienoti šim lēmumam. 2. pants Padomes priekšsēdētājs Eiropas Kopienas vārdā sniedz šā Pagaidu nolīguma 40. pantā paredzēto paziņojumu. Komisijas priekšsēdētājs sniedz minēto paziņojumu Eiropas Ogļu un tērauda kopienas vārdā[2]. Briselē, 1995. gada 22. decembrī Padomes vārdā priekšsēdētājs L. ATIENZA SERNA Komisijas vārdā priekšsēdētājs J. SANTER [1] OV C 17, 22.1.1996. [2] OV L 71, 20.3.1996., 148. lpp.